
DR.30.11.2021 51 

 
ditambahkan kepada RM45 juta untuk pinjaman pertama tidak termasuk untuk pinjaman 
tambahan seperti overlapping, pinjaman kedua dan ketiga. 

Saya terima baik tindakan ini. Walau bagaimanapun saya mencadangkan supaya 
peruntukan ini ditambahkan kepada RM70 juta bagi tahun 2022. Ramai daripada kalangan 
usahawan India juga terjejas akibat pandemik COVID-19 dan memerlukan dana dalam 
usaha pemulihan perniagaan mereka. 

Dalam pada itu, kementerian juga perlu mengkaji semula untuk melonggarkan lagi 
syarat-syarat pinjaman TEKUN supaya dapat membantu mereka yang gagal memperoleh 
pinjaman bank. Saya juga mendapati, pinjaman pertama kepada seseorang individu 
terlalu kecil dan tidak membantu dalam menggiatkan perniagaannya. 

Oleh yang demikian, saya mencadangkan kepada TEKUN untuk menilai dan 
meluluskan pinjaman berdasarkan keperluan yang sebenar atau need-based supaya 
pinjaman yang diberikan itu benar-benar membantu. 

Tuan Pengerusi, Butiran 030000 – Pembangunan Koperasi. Memang tidak dapat 
dinafikan bahawa sektor koperasi mempunyai potensi sebagai pemangkin selaras dengan 
sektor awam dan sektor swasta dalam menjana ekonomi negara. 

Apakah strategi-strategi yang telah dilaksanakan ke arah memperkemaskan 
pengurusan koperasi yang lebih cekap dan berkesan serta mempelbagaikan aktiviti dalam 
bidang keusahawanan? Apakah usaha-usaha kerajaan untuk menggiatkan semula 
koperasi-koperasi yang terbantut disebabkan oleh pandemik COVID-19? Berapakah 
jumlah koperasi yang telah “gulung tikar” dalam tempoh dua tahun kebelakangan ini?  

Sejauh mana penglibatan kaum Melayu, kaum Cina, kaum India, kaum 
bumiputera, dan lain-lain dalam sektor koperasi daripada segi jumlah dan peratusan? 
Sejauh manakah keseimbangan dan perkembangan sektor koperasi di antara negeri 
dengan negeri yang lain? Saya juga ingin tahu, perbandingan di antara Semenanjung 
Malaysia dan juga Sabah dan Sarawak? 

Akhir sekali Tuan Pengerusi, usahawan untuk banduan Butiran 050200 – Penjaja 
dan Perniagaan Kecil. Poin terakhir, statistik menunjukkan 63 peratus daripada banduan 
di negara kita menjalani hukuman kerana melakukan kesalahan-kesalahan kecil. Mereka 
tidak sepatutnya berada dalam penjara. Kerajaan harus mencari jalan untuk membantu 
golongan ini. 

Peluang kedua harus diberi kepada mereka dalam keadaan kita kekurangan 
tenaga kerja, golongan ini boleh dijadikan sebagai satu tenaga kerja baharu. Mereka juga 
perlu dilatih menjadi usahawan baharu. Sering kali majikan tidak mahu menerima 
golongan ini kerana adanya rekod jenayah. 

■1440 

Pada masa yang sama, mereka juga sukar untuk menerima pinjaman daripada 
mana-mana pihak.  Oleh yang demikian, pihak kementerian harus merangka dasar yang 
efektif untuk membantu golongan ini daripada segi kewangan dan tunjuk ajar supaya 
mereka boleh menjadi usahawan yang boleh menyara diri dan keluarga masing-masing. 
Pendekatan ini akan memberi imej baharu kepada mereka dan pada masa yang sama 
menghalang mereka kembali kepada jalan yang salah. Masyarakat juga boleh menerima 
mereka sebagai seorang yang kembali ke jalan yang betul.   

Jadi, saya mohon supaya satu dana khas diperuntukkan oleh kementerian ini 
untuk membantu golongan ini supaya mereka juga boleh menjadi usahawan baharu.  
Sekian, terima kasih. 

Tuan Pengerusi: Terima kasih Yang Berhormat Batu Gajah.  Silakan Yang 
Berhormat Dungun. 

 
2.40 ptg. 

Tuan Haji Wan Hassan bin Mohd Ramli [Dungun]: Assalamualaikum 
warahmatullahi wabarakatuh, terima kasih Tuan Pengerusi.  Butiran 010300 – Teknologi 



ditambahkan kepada RM45 juta untuk pinjaman pertama tidak termasuk untuk pinjaman tambahan seperti overlapping, pinjaman kedua dan ketiga. Saya terima baik tindakan ini. Walau bagaimanapun saya mencadangkan supaya peruntukan ini ditambahkan kepada RM70 juta bagi tahun 2022. Ramai daripada kalangan usahawan India juga terjejas akibat pandemik COVID-19 dan memerlukan dana dalam usaha pemulihan perniagaan mereka. Dalam pada itu, kementerian juga perlu mengkaji semula untuk melonggarkan lagi syarat-syarat pinjaman TEKUN supaya dapat membantu mereka yang gagal memperoleh pinjaman bank. Saya juga mendapati, pinjaman pertama kepada seseorang individu terlalu kecil dan tidak membantu dalam menggiatkan perniagaannya. Oleh yang demikian, saya mencadangkan kepada TEKUN untuk menilai dan meluluskan pinjaman berdasarkan keperluan yang sebenar atau need-based supaya pinjaman yang diberikan itu benar-benar membantu. Tuan Pengerusi, Butiran 030000- Pembangunan Koperasi. Memang tidak dapat dinafikan bahawa sektor koperasi mempunyai potensi sebagai pemangkin selaras dengan sektor awam dan sektor swasta dalam menjana ekonomi negara. Apakah strategi-strategi yang telah dilaksanakan ke arah memperkemaskan pengurusan koperasi yang lebih cekap dan berkesan serta mempelbagaikan aktiviti dalam bidang keusahawanan? Apakah usaha-usaha kerajaan untuk menggiatkan semula koperasi-koperasi yang terbantut disebabkan oleh pandemik COVID-19? Berapakah jumlah koperasi yang telah "gulung tikar" dalam tempoh dua tahun kebelakangan ini? Sejauh mana penglibatan kaum Melayu, kaum Cina, kaum India, kaum bumiputera, dan lain-lain dalam sektor koperasi daripada segi jumlah dan peratusan? Sejauh manakah keseimbangan dan perkembangan sektor koperasi di antara negeri dengan negeri yang lain? Saya juga ingin tahu, perbandingan di antara Semenanjung Malaysia dan juga Sabah dan Sarawak? Akhir sekali Tuan Pengerusi, usahawan untuk banduan Butiran 050200- Penjaja dan Perniagaan Kecil. Poin terakhir, statistik menunjukkan 63 peratus daripada banduan di negara kita menjalani hukuman kerana melakukan kesalahan-kesalahan kecil. Mereka tidak sepatutnya berada dalam penjara. Kerajaan harus mencari jalan untuk membantu golongan ini. Peluang kedua harus diberi kepada mereka dalam keadaan kita kekurangan tenaga kerja, golongan ini boleh dijadikan sebagai satu tenaga kerja baharu. Mereka juga perlu dilatih menjadi usahawan baharu. Sering kali majikan tidak mahu menerima golongan ini kerana adanya rekod jenayah. #1440 Pada masa yang sama, mereka juga sukar untuk menerima pinjaman daripada mana-mana pihak. Oleh yang demikian, pihak kementerian harus merangka dasar yang efektif untuk membantu golongan ini daripada segi kewangan dan tunjuk ajar supaya mereka boleh menjadi usahawan yang boleh menyara diri dan keluarga masing-masing. Pendekatan ini akan memberi imej baharu kepada mereka dan pada masa yang sama menghalang mereka kembali kepada jalan yang salah. Masyarakat juga boleh menerima mereka sebagai seorang yang kembali ke jalan yang betul. Jadi, saya mohon supaya satu dana khas diperuntukkan oleh kementerian ini untuk membantu golongan ini supaya mereka juga boleh menjadi usahawan baharu. Sekian, terima kasih. Tuan Pengerusi: Terima kasih Yang Berhormat Batu Gajah. Silakan Yang Berhormat Dungun. 2.40 ptg. Tuan Haji Wan Hassan bin Mohd Ramli [Dungun]: Assalamualaikum warahmatullahi wabarakatuh, terima kasih Tuan Pengerusi. Butiran 010300- Teknologi.